Ο **Νταμιάνο Ντάβιντ** (ιταλικά: *Damiano David*, γεννημένος στις 8 Ιανουαρίου 1999) είναι Ιταλός τραγουδιστής και τραγουδοποιός γνωστός ως "frontman" του ιταλικού ροκ συγκροτήματος Måneskin, το οποίο κέρδισε το Φεστιβάλ Μουσικής Σαν Ρέμο 2021 και τον Διαγωνισμό Τραγουδιού Γιουροβίζιον 2021, εκπροσωπώντας την Ιταλία με το τραγούδι "Zitti e buoni". Έχει χαρακτηριστεί ότι διαθέτει το "φυσικό χάρισμα των μεγάλων frontmen", αλλά και ως πρότυπο μόδας.

Καριέρα
-------

Ο Νταμιάνο Ντάβιντ γεννήθηκε στη Ρώμη σε οικογένεια αεροσυνοδών. Λόγω της φύσης της εργασίας των γονιών του, ο ίδιος και ο αδελφός του ταξίδεψαν σε όλο τον κόσμο από μικρή ηλικία και ήρθαν σε επαφή με διάφορους πολιτισμούς.

Συναντήθηκε με την Βικτόρια ντε Άντζελις, τον Τόμας Ράτζι και τον Ίθαν Τόρκιο, τα μελλοντικά μέλη του συγκροτήματος Måneskin, κατά τη διάρκεια των σχολικών ετών. Σπούδασε στο λύκειο Εουτζένιο Μοντάλε στη Ρώμη, αλλά δεν ολοκλήρωσε τις σπουδές του και αντ 'αυτού αφιερώθηκε στη μουσική του καριέρα. Όταν προτάθηκε για τη θέση του τραγουδιστή στο συγκρότημα, αρχικά απορρίφθηκε από τα υπόλοιπα μέλη επειδή το στυλ του θεωρήθηκε "πολύ ποπ", αλλά η επιμονή του τελικά τον έκανε αποδεκτό. Ο Ντάβιντ σταδιακά άλλαξε τη συμπεριφορά και το ύφος του, ιδιαίτερα στη σκηνή, επειδή έμαθε να εκφράζεται ελεύθερα καθώς και να έχει εμπιστοσύνη στη σεξουαλικότητά του. Το συγκρότημα αρχικά έπαιζε στους δρόμους της Ρώμης. Το 2017, ανέβηκε στο προσκήνιο όταν τερμάτισε στη 2η θέση της ενδέκατης σεζόν του ιταλικού τηλεοπτικού προγράμματος X Factor. Στις 29 Ιουνίου του 2017, ο Νταμιάνο Ντάβιντ κυκλοφόρησε στο Youtube το μοναδικό σόλο τραγούδι του, με τίτλο "Oro Bianco", χρησιμοποιώντας το ψευδώνυμο Ykaar, σε συνεργασία με τον Τζοτζόε Αρμόνι. Το 2018, το συγκρότημα έκανε το ντεμπούτο του με το άλμπουμ Il ballo della vita. Το 2021, κυκλοφόρησε το δεύτερο άλμπουμ με τίτλο Teatro d'ira: Vol. I.

Μετά τη νίκη στο Διαγωνισμό Τραγουδιού Γιουροβίζιον 2021, ο Ντάβιντ κατηγορήθηκε ψευδώς για χρήση ναρκωτικών κατά τη διάρκεια του τελικού. Ο ίδιος και οι συνάδελφοί του έχουν δηλώσει ανοιχτά ότι είναι κατά των ναρκωτικών από την αρχή της καριέρας τους. Σε συνέντευξη του στο ιταλικό Vogue, είπε ότι "δεν πέφτουμε στο στερεότυπο του αλκοολικού και ναρκωμένου ροκ σταρ". Πιστεύει ότι η δημιουργικότητα προέρχεται από ένα υγιές, εκπαιδευμένο και διαυγές μυαλό και ότι είναι αντιφατικό "να προσπαθούμε να εκφράσουμε τον εαυτό μας δεσμεύοντας τον σε κάτι που μας κάνει εξαρτημένους και σκλάβους", αναφερόμενος επίσης στο κλαμπ των εικοσιεφτάχρονων.

Προσωπική ζωή
-------------

Από το 2017 μέχρι και τον Ιούνιο του 2023, ο Νταμιάνο Ντάβιντ ήταν σε σχέση με την Τζόρτζια Σολέρι, μοντέλο και "influencer". Έχει περιγράψει τον εαυτό του ως ετεροφυλόφιλο, αλλά "περίεργος".

Επίσης στο Ιnstagram το username του είναι "ykaaar", καθώς έχει δηλώσει θαυμαστής της αρχαίας ελληνικής μυθολογίας και συγκεκριμένα του Ίκαρου.

Παραπομπές
----------

1. ↑  www.ilfattoquotidiano.it/2021/06/19/maneskin-le-foto-dei-genitori-di-damiano-david-e-la-domanda-cruciale-a-chi-somiglia/6235120/.
2. ↑  www.repubblica.it/moda-e-beauty/dossier/i-compleanni-dei-vip/2021/01/08/news/damiano\_david\_compleanno\_22\_anni\_cantante\_maneskin-291105416/. Ανακτήθηκε στις 18  Ιουνίου 2021.
3. ↑  eurovision.tv/participant/maneskin-2021.
4. ↑  Scarpone, Cristian (14 April 2021). «Måneskin: 10 facts about Italy’s Eurovision 2021 group». *Wiwibloggs*.. Ανακτήθηκε στις 26 May 2021.
5. ↑  «Eurovision 2021 winner: Italy's Måneskin take the victory with "Zitti e buoni"». *Wiwibloggs* (στα Αγγλικά). 22 Μαΐου 2021. Ανακτήθηκε στις 25 Μαΐου 2021.
6. ↑  «Sanremo, i Maneskin raccontano il loro brano "Zitti e buoni"». *Il Tempo* (στα Ιταλικά). Ανακτήθηκε στις 25 Μαΐου 2021.
7. ↑  Cruccu, Matteo (8 March 2021). «Manuel Agnelli: 'I Maneskin hanno vinto perché hanno risvegliato il pubblico. Ma non possono salvare il rock italiano da soli'» (στα it). *Corriere della Sera*.. Ανακτήθηκε στις 26 May 2021.
8. 1 2  Laffranchi, Andrea (24 May 2021). «Damiano dei Maneskin, la sua storia: dalla strada all'Eurovision, "Con le monetine raccolte il primo singolo"» (στα it). *Corriere della Sera*.. Ανακτήθηκε στις 26 May 2021.
9. 1 2 3  Caprotti, Elisabetta (24 Μαΐου 2021). «Damiano David: "La droga è una grandissima zozzeria"». *Vogue Italia*. Ανακτήθηκε στις 27 Μαΐου 2021.
10. ↑  «Damiano David: Eurovision winner cleared of drug use by broadcaster». *BBC*. 25 Μαΐου 2021. Ανακτήθηκε στις 26 Μαΐου 2021.
11. ↑  Campbell, Lucy (24 May 2021). «Eurovision: Måneskin lead singer cleared of taking drugs at final». *The Guardian*.. Ανακτήθηκε στις 26 May 2021.
12. ↑  Nick Vivarelli (25 Μαΐου 2021). «Eurovision Winners Måneskin Talk 'Offensive' Drug Accusations, and Bringing Italian Rock to the World». *Variety*. Ανακτήθηκε στις 26 Μαΐου 2021.
13. ↑  Pini, Valeria (11 Μαΐου 2021). «Vulvodinia, cosa è: Giorgia Soleri, la fidanzata di Damiano dei Maneskin racconta la sua malattia». *La Repubblica* (στα Ιταλικά). Ανακτήθηκε στις 25 Μαΐου 2021.
14. ↑  «'Eurovision 2021' : cette maladie dont souffre la compagne du chanteur de Måneskin». *Femme Actuelle* (στα Γαλλικά). Ανακτήθηκε στις 26 Μαΐου 2021.
15. ↑  Parente, Luca (12 Φεβρουαρίου 2021). «Sanremo 2021, i Maneskin si spogliano e parlano di libertà sessuale». *Neg Zone*. Αρχειοθετήθηκε από το πρωτότυπο στις 23 Μαΐου 2021. Ανακτήθηκε στις 23 Μαΐου 2021.

Εξωτερικοί σύνδεσμοι
--------------------

* Νταμιάνο Ντάβιντ στην IMDb
* Νταμιάνο Ντάβιντ στο Instagram Επεξεργασία στα Wikidata
* Νταμιάνο Ντάβιντ στο Twitter